கேள்வி: அன்பில் - வழிபாட்டுத்தலங்கள் பற்றி தகவல் சொல்.
பதில்: இங்குள்ள முக்கிய வழிபாட்டுத்தலங்களில், முதலில் மாரியம்மன் கோயில், அன்பில் உள்ளது. இங்குள்ள மாரியம்மன் திருச்சி, சமயபுரம் மாரியம்மன் கோயில் தங்கை என மக்களால் நம்பப்படுகிறது. மேலும் இங்கு ஆண்டிற்கு ஒரு முறை தேரோட்டம் மிகச் சிறப்பாக நடைபெறுகிறது. பெருந்திரளான மக்கள் இத்திருவிழாவில் கலந்துகொள்கின்றனர்.[http://www.dinamani.com/edition_trichy/trichy/2014/05/13/%E0%AE%85%E0%AE%A9%E0%AF%8D%E0%AE%AA%E0%AE%BF%E0%AE%B2%E0%AF%8D-%E0%AE%AE%E0%AE%BE%E0%AE%B0%E0%AE%BF%E0%AE%AF%E0%AE%AE%E0%AF%8D%E0%AE%AE%E0%AE%A9%E0%AF%8D-%E0%AE%95%E0%AF%8B%E0%AE%AF%E0%AE%BF%E0%AE%B2%E0%AE%BF%E0%AE%B2/article2221385.ece அன்பில் மாரியம்மன் கோயிலில் மே 19-ல் பஞ்சப்பிரகார திருவிழா] மாரியம்மனுக்காக அர்ப்பணிக்கப்பட்ட அன்பில் மாரியம்மன் கோயில், மிக முக்கியமான ஏழு மாரியம்மன் கோயில்களில் ஒன்றாகும். மீதி ஆறு மாரியம்மன் கோவில்கள் முறையே, சமயபுரம் மாரியம்மன் கோயில், நார்த்தாமலை, வீரசிங்கம்பேட்டை மாரியம்மன் கோயில், கண்ணனூர் மாரியம்மன் கோயில் (தாரமங்கலம்), புன்னைநல்லூர் மாரியம்மன் கோயில் மற்றும் திருவேற்காடு கருமாரி அம்மன் கோயில் போன்றவை ஆகும். இந்த கோயில் சுமார் 700 ஆண்டுகள் பழமையானது என்று கருதப்படுகிறது. புராணங்களின்படி, கொள்ளிடம் ஆற்றில் ஏற்பட்ட வெள்ளத்தின் போது, இங்குள்ள அம்மன் இந்த கோவிலுக்கு அருகிலுள்ள வேப்பமரத்தின் கீழ் தஞ்சம் புகுந்தார் எனவும், அதன் பிறகு கோயில் கட்டப்பட்டது என்ற குறிப்பு காணப்படுகிறது. குழந்தைகள் இல்லாத பக்தர்கள் இந்த கோவிலுக்குச் சென்று குழந்தை வரம் பெறுவதற்காக வேண்டிக்கொள்வது வழக்கமாக உள்ளது. அதை அடுத்து, அன்பில் சத்தியவாகீசுவரர் கோயில் என்கிற சிவன் கோவில் இங்கு உள்ளது. மேலும், சுந்தரராஜ பெருமாள் கோயில் என்றறியப்படும் திருவடிவழகியநம்பி பெருமாள் திருக்கோவில் இங்கு உள்ளது.[http://temple.dinamalar.com/New.php?id=167 சுந்தரராஜப் பெருமாள் கோயில்] சுந்தரராஜ பெருமாள் கோயில் திராவிடக் கட்டிடக்கலை பாணியிலான கட்டிடக்கலையில் கட்டப்பட்டுள்ளது மற்றும் கி.பி 7 முதல் 9-ஆம் நூற்றாண்டுகளில் வாழ்ந்த ஆழ்வார்களின் வைணவ நூலான நாலாயிர திவ்ய பிரபந்தத்தில் இக்கோவிலைப் பற்றிய குறிப்பு காணப்படுகிறது. வைணவ சமயம் சமூகத்தைச் சேர்ந்த கோயில் பூசாரிகள், பண்டிகைகளிலும், தினமும் இக்கோவிலில் பூஜைகளை (சடங்குகளை) செய்கிறார்கள். தமிழ் மாதமான மாசி (பிப்ரவரி-மார்ச்) மாதத்தில் கொண்டாடப்படும் தீர்த்தவாரி திருவிழா மற்றும் தமிழ் மாதமான மார்கழியில் (டிசம்பர்-ஜனவரி) கொண்டாடப்படும் வைகுந்த ஏகாதசி ஆகியவை இக்கோவிலில், கொண்டாடப்படும் முக்கிய பண்டிகைகளாகும். Sundararaja Perumal- Anbil Tamilnadu Temple சுந்தர்ராஜப் பெருமாள்|website=temple.dinamalar.com|access-date=2016-06-12}}விஷ்ணுவுக்கு அர்ப்பணிக்கப்பட்ட 108 (திவ்ய தேசம்) கோயில்களில் இதுவும் ஒன்றாக உள்ளது.